Lars Aagaard Meyer

Lars Aagard Meyer (født 26. oktober 1831 i Strand, Nesna, død 10. mai 1909 i Mo i Rana) var en handelsmann fra Mo i Rana. Den 11. september 1854 grunnla faren Hans Abraham Meyer (1793–1875) handelsstedet Vikholmen på Hugla, og dette regnes som datoen for grunnleggelsen av varehuset L. A. Meyer. Den 4. april 1855 fikk Lars A. Meyer egen bevilling til å drive landhandel og gjestgiveri på Vikholmen.

I 1859 kjøpte Lars A. Meyer Mo av ‘’Jørgen Berg Jæger’’ og overtok gården iht. kontrakten den 3. mai 1860. I samsvar med dette mottok Lars A. Meyer ny bevilling som handelsmann og gjestgiveri, denne gang på Mo.  Bevillingen er datert 2. mai 1860 og utstedt Kong Karl IV «af Guds Naade Konge til Norge og Sverige».

Det fortelles at da Lars A. Meyer kom seilende inn Ranfjorden til Mo i 1860, hadde han med seg hele varebeholdningen på en fembøring.

Lars Aagard Meyer spilte en sentral rolle lokalt, og bedrev en utstrakt handel med blant annet Nord-Sverige.


Lars Aagaard Meyer ble utnevnt til ridder av den svenske Vasaordenen i 1889 og av St. Olavs Orden i 1905.

Se også
 Meyergården hotell, grunnlagt som herberge av L. A. Meyer i 1890
 Meyership, transportforetak på Helgeland opprettet som L.A. Meyer Skibsexpedition 1867
 Meyersenteret, kjøpesenter i Mo i Rana
Referanser

Eksterne lenker


Kategori:Fødsler i 1831
Kategori:Dødsfall i 1909
Kategori:Personer fra Nesna kommune
Kategori:Personer fra Rana kommune
Kategori:Næringsliv i Rana
Kategori:Detaljhandel
Kategori:Vasaordenen
Kategori:Riddere av St. Olavs Orden